nvidia/miracl-vision huggingface dataset:
రావిశాస్త్రి

రావిశాస్త్రి (రాచకొండ విశ్వనాధశాస్త్రి) (1922 - 1993) వృత్తి రీత్యా న్యాయవాది, కథా రచయిత. ఆయన కథల్లో కూడా న్యాయవాదే . నేటి సమాజంలో నిత్యమూ పై తరగతులవారి అన్యాయాలకు, దౌర్జన్యాలకు గురై చిత్ర హింసలు పడుతున్న దీన, హీన ప్రజల తరపున తన ప్రతి రచనలోను వకాల్తా పుచ్చుకుని సాంఘిక (ఆర్థిక)న్యాయం కోసం "వాదించాడు". సమాజం అట్టడుగు పొరల్లో, అనుక్షణం భయపడుతూ జీవించే అథోజగత్సహొదరుల సమస్యలను, వాటివలన కలిగే దుఖాన్ని సూటిగా గుండెలకు నాటేలా చెప్పి పై జీవితం పట్ల పాఠకుల సానుభూతి "పిండ" గల ఏకైక ప్రతిభావంతుడు. శ్రీకాకుళం, విజయనగరం, విశాఖ జిల్లాల మాండలికంలో, అట్టడుగు వర్గాల భాషలో, సొగసుగా, ప్రతిభావంతంగా, ప్రభావవంతంగా, పాఠకుల హృదయాలకు హత్తుకు పోయేలా పదునైన రచనలు చేసాడు. రావి శాస్త్రి, నారాయణమూర్తి, సీతాలక్ష్మి దంపతులకు 1922, జూలై 30న శ్రీకాకుళంలో జన్మించాడు. ఈయన స్వస్థలము అనకాపల్లి దగ్గర తుమ్మపాల గ్రామం. ఈయన తండ్రి, న్యాయవాది తల్లి, సహితీకారిణి. రావి శాస్త్రి ఆంధ్ర విశ్వవిద్యాలయము నుండి తత్వ శాస్త్రములో బీ.ఏ (ఆనర్స్) చదివి, మద్రాసు యూనివర్సిటీ నుండి 1946లో లా పట్టభద్రుడయ్యాడు. తన పితామహుడైన శ్రీరామమూర్తి వద్ద న్యాయ వృత్తి మెళుకువలు నేర్చుకొని 1950లో సొంత ప్రాక్టీసు పెట్టుకున్నాడు. ఆరంభములో కఠోర కాంగ్రేసువాది అయినా 1960లలో మార్క్సిష్టు సిద్ధాంతాలచే ప్రభావితుడయ్యాడు
గోకరాజుపల్లి

గోకరాజుపల్లి ఎన్టీఆర్ జిల్లా, వీరులపాడు మండలంలోని గ్రామం. ఇది మండల కేంద్రమైన వీరులపాడు నుండి 12 కి. మీ. దూరం లోను, సమీప పట్టణమైన విజయవాడ నుండి 56 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 173 ఇళ్లతో, 670 జనాభాతో 275 హెక్టార్లలో విస్తరించి ఉంది. గ్రామంలో మగవారి సంఖ్య 335, ఆడవారి సంఖ్య 335. షెడ్యూల్డ్ కులాల సంఖ్య 38 కాగా షెడ్యూల్డ్ తెగల సంఖ్య 211. గ్రామ జనగణన లొకేషన్ కోడ్ 588918. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
గుడివాడ (తెనాలి)

గుడివాడ, గుంటూరు జిల్లా, తెనాలి మండలానికి చెందిన గ్రామం. ఇది మండల కేంద్రమైన తెనాలి నుండి 10 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 1661 ఇళ్లతో, 5593 జనాభాతో 760 హెక్టార్లలో విస్తరించి ఉంది. గ్రామంలో మగవారి సంఖ్య 2791, ఆడవారి సంఖ్య 2802. షెడ్యూల్డ్ కులాల సంఖ్య 1945 కాగా షెడ్యూల్డ్ తెగల సంఖ్య 274. గ్రామ జనగణన లొకేషన్ కోడ్ 590290 ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు. తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది
కళలు

ఆనాటి కాలమునుండి మానవుడు తన జీవితమును సౌఖ్యానందమొనరించుటకై అనేక కృత్యములు ఆచరించుచున్నాడు. వీటిలో కొన్ని ఉపయోగదృష్టితోడను కొన్ని సౌందర్యదృష్టితోడను చేయబడుచున్నట్లు కానవచ్చును. ప్రతిభానైపుణ్యములకు దావలములైన వీటన్నింటిని కళలుఅని అంటారు. వీటిని వర్గీకరించి 64 కళలుగా వివరించారు.వీటిలో మొదటతెగకు చెందినవి మానవశరీర సౌందర్యమునకును,రెండవతెగకు చెందినవి మానవహృదయానందమునకును తోడ్పడును.మొదట తెగవానిని సామాన్యకళలని, రెండవ తెగవానిని లలితకళలని చెప్పుచున్నారు. కళలను 64 ‌గా ప్రాచీనులు వర్గీకరించారు. వీటిల్లో ప్రస్తుతము కొన్ని మాత్రమే ప్రాచుర్యంలో ఉన్నాయి. జవహర్లాల్ నెహ్రూ ఆర్కిటెక్చర్ , ఫైన్ ఆర్ట్స్ విశ్వవిద్యాలయం, ఫైన్ ఆర్ట్స్ , డిజైన్ కామన్ టెస్ట్ ద్వారా కదిలే బొమ్మలు (యానిమేషన్), ఆప్లైడ్ ఆర్ట్స్, ఫొటోగ్రఫీ, చిత్రలేఖనం,శిల్పం, ఇంటీరియర్ డిజైన్లో డిగ్రీ కోర్సుల ఎంపిక జరుగుతుంది. సాంస్కృతిక శాఖ ఆధ్వర్యంలో 12 ప్రభుత్వ సంగీత , నృత్య పాఠశాలలు/కళాశాలలో సర్టిఫికేట్ డిప్లొమా స్థాయిలో కోర్సులు ఉన్నాయి. కర్నాటక గాత్రం, వీణ, వయోలిన్,మృదంగం, నాదస్వరం,డోలు,కూచిపూడి, భరతనాట్యం కోర్సు విషయాలుగావున్నాయి.సాధారణంగా జూన్ మాసంలో దరఖాస్తులు ప్రకటన వెలువడుతుంది
అష్టవిధ నాయికలు

150అష్టవిధ నాయికలు (Ashta-Nayika) భరత ముని రచించిన నాట్య శాస్త్రంలో పేర్కొనిన ఎనిమిది రకాల నాయికలను కలిపి ప్రయోగించే పదం. ఈ ఎనిమిది రకాల నాయికలు ఎనిమిది వివిధములైన మానసిక అవస్థలను తెలియజేస్తుంది. వీనిని భారతీయ చిత్రకళలోను, సాహిత్యం, శిల్పకళ, శాస్త్రీయ నృత్యాలలో ప్రామాణికంగా పేర్కొన్నారు. అష్టవిధ నాయికల వర్గీకరణ మొట్టమొదట భరత ముని (2వ శతాబ్దం BC నుండి 2వ శతాబ్దం AD) సంస్కృతంలో రచించిన నాట్య శాస్త్రంలో పేర్కొనబడింది. ఈ వర్గీకరణ వివరాలు తర్వాత రచనలైన దశరూపకం (10వ శతాబ్దం), సాహిత్య దర్పణం (14వ శతాబ్దం), ఇతర కామశాస్త్ర గ్రంథాలలో తెలిపాయి. కేశవదాసు హిందీలో రచించిన రసికప్రియ (16వ శతాబ్దం) కూడా అష్టనాయికలను విశదీకరించిరి. అష్టవిధ నాయికలు భారతీయ చిత్రకళ, సాహిత్యం, శిల్పకళ, శాస్త్రీయ నృత్య సంప్రదాయాలలో తెలిపబడ్డాయి. మధ్యయుగపు చిత్రకళాఖండాలైన రాగమాల చిత్రాలు అష్టవిధ నాయికలను ప్రముఖంగా చిత్రించాయి. భారతీయ సాహిత్యంలో జయదేవుడు 12వ శతాబ్దంలో రచించిన గీత గోవిందంలోను, వైష్ణవ కవి వనమాలి రచనలలో రాధ వివిధ నాయికల భూమిక పోషించి, నాయకుడిగా శ్రీకృష్ణుడు కీర్తించబడ్డారు. స్వాధీన పతిక లేదా స్వాధీన భర్తృక : (Svadhinabhartruka - "one having her husband in subjection" or Svadhinapatika) "స్వాధీనుడగు భర్త గల నాయిక" ఈమెలోని ప్రగాఢమైన ప్రేమ, సుగుణాలకు భర్త పూర్తిగా ఆధీనుడౌతాడు. చిత్రకళలో ఈ నాయికను నాయకునితో పాదాలకు పారాణిని గాని లేదా నుదుట తిలకం దిద్దుతున్నట్లుగా చూపిస్తారు.
ద్రాక్షారామం

ద్రాక్షారామం, కోనసీమ జిల్లా, రామచంద్రపురం మండలానికి చెందిన గ్రామం. ఇక్కడ గల పంచారామాల్లో ఒకటైన శ్రీ భీమేశ్వర స్వామి దేవాలయం కారణంగా ఇది ప్రముఖ పుణ్య క్షేత్రంగా ప్రసిద్ధి చెందింది. పూర్వం దక్ష ప్రజాపతి నిరీశ్వర యజ్ఞం చేసిన ప్రదేశమే నేడు ద్రాక్షారామంగా పిలువబడుతుంది. ఒకప్పుడు ఇది "దక్ష ఆరామం"గా పిలువబడి కాలక్రమేణా అది ద్రాక్షారామంగా మారింది.తన భర్తకి ఆహ్వానం లేకపోయినప్పటికీ పుట్టింటిపై ప్రేమతో ఆ యజ్ఞానికి వచ్చి అవమాన పడిన పరమశివుని సతి సతీదేవి ఆత్మాహుతి చేసుకున్న ప్రదేశం ఇదే. తన భార్యను అవమాన పరిచినందుకు గాను వీరభద్రుడిని సృష్టించిన శివుడు దక్షుడి తల నరికించాడు. సతీదేవి వియోగ వివశత్వం నుంచి శివుడిని బయటపడేయడం కోసం శ్రీ మహా విష్ణువు ఆమె శరీరాన్ని 18 ఖండాలుగా చేశాడు. ఆమె శరీర అవయవాలు పడిన ప్రదేశాలు అష్టాదశ శక్తిపీఠాలుగా అవతరించాయి. ఈ ఊరిలో గల భీమేశ్వరస్వామి ఆలయాన్ని సాశ. 7, 8 శతాబ్ధాల మధ్య తూర్పు చాళుక్యుల వంశానికి చెందిన చాళుక్య భీముడు నిర్మించినట్టుగా శాసనాల ద్వారా తెలుస్తొంది. శ్రీనాథమహా కవి చాటువులకు ప్రసిద్ధి. అతడు ద్రాక్షారామానికి సంబంధించి చెప్పిన చాటువుగా దిగువపద్యం ప్రచారంలో ఉంది
గుండాలపాడు

గుండాలపాడు గుంటూరు జిల్లా, ఫిరంగిపురం మండలానికి చెందిన గ్రామం. 2011 భారత జనగణన గణాంకాల ప్రకారం ఈ గ్రామం 612 ఇళ్లతో, 2205 జనాభాతో 379 హెక్టార్లలో విస్తరించి ఉంది. గ్రామంలో మగవారి సంఖ్య 1113, ఆడవారి సంఖ్య 1092. షెడ్యూల్డ్ కులాల సంఖ్య 838 కాగా షెడ్యూల్డ్ తెగల సంఖ్య 65. గ్రామం యొక్క జనగణన లొకేషన్ కోడ్ 590216.ఈ గ్రామం గ్రామ పంచాయితీ పరిధిగా ఉంది. నూతనంగా ఏర్పాటైన ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) ఈ గ్రామ పరిధిలోని పూర్తి విస్తీర్ణం (379 హెక్టార్లు) ను ఆంధ్రప్రదేశ్ రాజధాని నగర (అమరావతి) ప్రాంత పరిధిలోకి 2014, డిశెంబరు-30 నుండి చేరుస్తూ ప్రభుత్వం ఉత్తర్వులు జారీ చేసింది. ఇది మండల కేంద్రమైన ఫిరంగిపురం నుండి 12 కి. మీ. దూరం లోను, సమీప పట్టణమైన సత్తెనపల్లి నుండి 12 కి. మీ. దూరంలోనూ, గుంటూరు నుండి 35 కిలోమీటర్ల దూరములో ఉంది
కనకదుర్గ గుడి

కనకదుర్గ గుడి, ఒక ప్రసిద్ధమైన దేవస్థానం. ఇది విజయవాడ నగరంలో కృష్ణా నది ఒడ్దున ఇంద్రకీలాద్రి పర్వతం మీద ఉంది. ఇది ఆంధ్రప్రదేశ్ రాష్ట్రంలోనే రెండో పెద్ద దేవాలయం. హిందూ పురాణాలలో అమ్మవారి గురించి ప్రస్తావన ఉంది. ఆలయంలో అమ్మవారి విగ్రహం సుమారు నాలుగు అడుగుల ఎత్తు ఉంటుంది. మిరిమిట్లు గొలిపే ఆభరణాలు, పూలతో అలంకరించబడి ఉంటుంది. మూర్తికి ఎనిమిది చేతులు ఉన్నాయి. ఒక్కో చేతిలో ఒక్కో ఆయుధం ఉంటుంది. త్రిశూలంతో మహిషాసురుని గుండెలో పొడుస్తున్న భంగిమలో ఉంటుంది. కృతయుగానికి పూర్వం కీలుడు అనే యక్షుడు అమ్మావారుని గురించి తపస్సు చేసి, ప్రత్యక్షం చేసుకుని ఆమెను తన హృదయస్థానంలో నిలిచి ఉండమని కోరాడు. అమ్మవారు కీలుని పర్వతంగా నిలబడమని కృతయుగంలో రాక్షస సంహారం చేసిన తరువాత తాను ఆ పర్వతం మీద నిలిచి ఉంటానని మాటిచ్చింది. కీలుడు కీలాద్రిగా మారి అమ్మవారి కొరకు ఎదురుచూస్తూ ఉన్నాడు
సర్దార్ గౌతు లచ్చన్న

గౌతు లచ్చన్న (ఆగష్టు 16, 1909 - ఏప్రిల్ 19, 2006) భారతదేశంలో సర్ధార్ వల్లభాయ్ పటేల్ తరువాత సర్దార్ అనే గౌరవం పొందిన ఏకైక వ్యక్తి . లచ్చన్న సాహసానికి, కార్యదక్షతకు మెచ్చి ప్రజలిచ్చిన కితాబే సర్దార్. సర్దార్ గౌతు లచ్చన్న, వి.వి.గిరి, నేతాజి సుభాష్ చంద్రబోస్, జయంతి ధర్మతేజ, మొదలగు అనేకమంది జాతీయ నాయకులతో కలిసి భారత దేశ స్వాతంత్ర్య పోరాటాలలో పాల్గొని, అనేక పర్యాయాలు జైలుకు వెళ్ళాడు. ప్రకాశం పంతులు, బెజవాడ గొపాలరెడ్డి మంత్రివర్గంలో మంత్రి పదవి నిర్వహించిన లచ్చన్న, మద్యపాన నిషేధం విషయంలో ప్రకాశం పంతులుతో విభేదించి, అవిశ్వాస తీర్మానం ప్రవేశపెట్టి, ప్రకాశం ప్రభుత్వ పతనానికి కారణభూతుడయ్యాడు. చిన్న రాష్ట్రాలు కావాలన్నాడు. తెలంగాణా కొరకు మర్రి చెన్నారెడ్డితో చేతులు కలిపాడు. తెలంగాణా రాష్ట్ర అవసరాన్ని, ఔచిత్యాన్ని వివరిస్తూ పుస్తకం వ్రాశాడు. ఇందిరాగాంధి అత్యవసర పరిస్థితి విధించినప్పుడు వ్యతిరేకించి, స్వేచ్ఛ కోసం పోరాడాడు. చౌదరి చరణ్ సింగ్, జయప్రకాష్ నారాయణ, మసాని లతో పనిచేశాడు. తెలుగు వారి రాజకీయ జీవనములో స్వాతంత్ర్యానికి ముందు, తరువాత ప్రభావితము చేసిన నాయకుడు లచ్చన్న
వొంగిమళ్ళ

వొంగిమళ్ళ, అన్నమయ్య జిల్లా, వీరబల్లె మండలానికి చెందిన గ్రామం.వీరబల్లి మండల కేంద్రానికి ఉత్తర సరిహద్దు అయిన మాండవ్య నదికి ఉత్తర భాగానఉంది. ఇది మండల కేంద్రమైన వీరబల్లె నుండి 5 కి. మీ. దూరం లోను, సమీప పట్టణమైన రాయచోటి నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1479 ఇళ్లతో, 5688 జనాభాతో 1959 హెక్టార్లలో విస్తరించి ఉంది. గ్రామంలో మగవారి సంఖ్య 2846, ఆడవారి సంఖ్య 2842. షెడ్యూల్డ్ కులాల సంఖ్య 1474 కాగా షెడ్యూల్డ్ తెగల సంఖ్య 55. గ్రామం యొక్క జనగణన లొకేషన్ కోడ్ 593568. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం వైఎస్‌ఆర్ జిల్లాలో, ఇదే మండలంలో ఉండేది
బొర్రా గుహలు

బొర్రా గుహలు అల్లూరి సీతారామరాజు జిల్లాలో గల ప్రముఖ పర్యాటక ఆకర్షణ. వీటిని 1807 లో బ్రిటిష్ భౌగోళిక శాస్త్రవేత్త విలియం కింగ్ కనుగొన్నాడు. తెలుగులో 'బొర్ర ' అంటే రంధ్రం అని అర్థం. సహజంగా ఏర్పడిన ఈ గుహలు 10 లక్షల ఏళ్ళ క్రితంనాటివని భావిస్తున్నారు. నీటిలోని హ్యూమిక్ యాసిడ్ సున్నపురాయిలోని కాల్షియమ్ బై కార్బోనేట్‌తో రసాయన చర్యకు గురైనప్పుడు ఖనిజాలను కరిగిస్తుంది. దానితో రాయి క్రమక్రమంగా కరిగిపోతుంది. కొంతకాలం పాటు ఈ విధంగా నీరు నిరంతరంగా ప్రవహిస్తూ ఉండటం వల్ల గుహలు ఏర్పడతాయి. కొండలపై నుంచి గోస్తని నది వైపు ప్రవహించే చిన్న చిన్న వాగుల వల్ల ఈ గుహలు ఏర్పడ్డాయి. కాల్షియమ్ బై కార్బోనేట్, ఇతర ఖనిజాలు కలిగిఉన్న పైకప్పు నుంచి కారుతున్న నీటివల్లే నేలపై దిబ్బల వంటివి ఏర్పడతాయి. వీటిని స్టాలగ్‌మైట్స్ అని అంటారు. అదేవిధంగా పైకప్పు నుంచి వేలాడుతున్న స్టాలక్టైట్స్ అనేవి కూడా ఈ ప్రక్రియ ద్వారా ఏర్పడతాయి. కాలక్రమేణా ఈ స్టాలగ్‌మైట్స్, స్టాలక్టైట్స్ వింతవింత ఆకృతులను సంతరించుకుంటాయి
రామాయణము

రామాయణం భారతీయ వాఙ్మయంలో ఆదికావ్యంగాను, దానిని సంస్కృతంలో రచించిన వాల్మీకి మహాముని ఆదికవిగాను సుప్రసిద్ధం. సాహిత్య చరిత్ర ప్రకారం రామాయణ కావ్యం వేద కాలం తర్వాత, అనగా సుమారు సా.శ. పూ.1500 లో దేవనాగరి భాష అనబడిన సంస్కృతం భాషలో రచించబడింది.. రామాయణం కావ్యంలోని కథ త్రేతాయుగం కాలంలో జరిగినట్లు వాల్మీకి పేర్కొన్నాడు. భారతదేశం లోని అన్ని భాషల యందు, అన్ని ప్రాంతాలనందు ఈ కావ్యం ఎంతో ఆదరణీయం, పూజనీయం. ఇండోనేషియా, థాయిలాండ్, కంబోడియా, మలేషియా, వియత్నాం, లావోస్ దేశాలలో కూడా రామాయణ గాథ ప్రచారంలో ఉంది. ఇండోనీషియా లోని బాలి దీవిలో రామాయణం నృత్య నాటకం బాగా ప్రసిద్ధం. 24,000 శ్లోకాలతో కూడిన రామాయణం భారతదేశంలో, హిందూ ధర్మం చరిత్ర, సంస్కృతి, నడవడిక, నమ్మకాలు, ఆచారాలపై అనితరమైన ప్రభావం కలిగిఉంది. రామాయణంలో శ్రీ సీతారాముల పవిత్ర చరిత్ర వర్ణింపబడింది
బకింగ్‌హాం కాలువ

బకింగ్‌హాం కాలువ, దక్షిణ భారతదేశం లోని కోరమాండల్ తీరం వెంట ప్రయాణించే నావికా యోగ్యమైన ఉప్పునీటి కాలువ. 420 కిలోమీటర్లు పొడవున్న ఈ కాలువ ఆంధ్రప్రదేశ్ లోని కృష్ణా జిల్లా నుండి తమిళనాడు లోని విల్లుపురం జిల్లా వరకు విస్తరించి ఉంది. చెన్నై దగ్గర, ఈ కాలువ తో అనుసంధానమైన ఉన్న సహజ సిద్ధమైన సముద్రపు కాలువ ద్వారా మద్రాసు నౌకాశ్రయముతో కలుపుతుంది. ఆంగ్లేయులు కట్టించిన ఈ కాలువ బ్రిటిషు పాలనా కాలములో ప్రధాన జలరవాణా మార్గముగా అభివృద్ధి చెందింది. బకింగ్ హాం కాలువ బ్రిటిష్ వారి హయాంలో ఇది ఒక వెలుగు వెలిగి ఇప్పటి పాలకుల నిర్లక్ష్యంతో పెద్దగా ఉపయోగించబడకుండా ఉంది. 1806లో బకింగ్ హాం కెనాల్ నిర్మాణం ప్రారంభించబడింది. తమిళనాడు లోని మరక్కాణం నుంచి ఆంధ్రప్రదేశ్ లోని కృష్ణా జిల్లా లోని పెద్దగంజాం దాక ఇది ఉంది. దక్షిణాన చెన్నై నుంచి మరక్కాణం (పాండిచెర్రికి ఉత్తరాన ఉంది) దాకా 163 కి.మీ ఉంది. ఆంధ్ర ప్రదేశ్ లో ఈ కాలువ 257 కి.మీ. పొడవుంది
ఆడది

ఆడది 1990, జనవరి 14న విడుదలైన తెలుగు చలనచిత్రం. జాగృతి ఆర్ట్ ఫిలిమ్స్ పతాకంపై కె. విజయ గోపాల కృష్ణంరాజు నిర్మాణ సారథ్యంలో ఎ. మోహన గాంధీ దర్శకత్వం వహించిన ఈ చిత్రంలో శివకృష్ణ, శారద, యమున తదితరులు నటించారు. మౌనపోరాటం సినిమా తరువాత యమున చేసిన మరో మంచి చిత్రమిది. ఈ సినిమాను శివకృష్ణ నిర్మించడంతోపాటు ఇందులో ఒక ముఖ్యమైన పాత్రను కూడా పోషించాడు. విజయశాంతి ప్రధాన పాత్రలో ఎ. మోహన గాంధీ రూపొందించిన కర్తవ్యం సినిమా, ఈ సినిమా ఒకేరోజు విడుదలయ్యాయి. ఆడది సినిమా పరాజయం పొందింది.
ఆదిమానవులు

ఆదిమానవులు 1976 ఆగస్టు 6న విడుదలైన తెలుగు సినిమా. చేతన కంబైన్స్ బ్యానర్ పై వజ్జా సుబ్బారావు నిర్మించిన ఈ సినిమాకు జి.కృష్ణమూర్తి దర్శకత్వం వహించాడు. ఈ సినిమాకు చెల్లపిళ్ళ సత్యం సంగీతాన్నందించాడు. కన్నడంలో కూడా ఆదిమానవ పేరుతో జి.కృష్ణమూర్తి దర్శకత్వం వహించిన సినిమాకు ఇది డబ్బింగ్ సినిమా.
ఆనంద తాండవం

ఆనంద తాండవం 1987 లో విడుదలైన తెలుగు సినిమా.ఈ చిత్రంలో జె.వి.సోమయాజులు, దీప నటించారు. ఈ సినిమాకు ఎ.రఘురామరెడ్డి నిర్మాణం, దర్శకత్వం వహించాడు. . 3.ghantasala galaanrutamu,kolluri bhaskararao blog.
పృధ్వీపుత్ర (సినిమా)

పోతిన శ్రీనివాసరావు దర్శకత్వం వహించిన 1933లో విడుదలైన చిత్రం పృథ్వీపుత్ర. ఈ సినిమాలో కళ్యాణం రఘురామయ్య, పారెపల్లి సత్యనారాయణ, సురభి కమలాభాయి నటించారు. ఈ సినిమా నరకాసురుని వృత్తాంతంపై ఆధారితమైనది. నరకాసురుడు తన మృత్యువును అందరూ ఆనందోత్సాహాలతో సంతోషంగా పండగ జరుపుకోవాలని, ఆ వేడుకల తనను ఆహ్వానించేట్టు వరమివ్వమని కృష్ణున్ని వేడుకుంటాడు. ఈ సినిమా స్థానికంగా తెలుగువారే పెట్టుబడి పెట్టి తీసిన తొలి తెలుగు చిత్రంగా భావిస్తారు.
సావిత్రి (ఈస్టిండియా)

సతీ సావిత్రి 1933లో ఈస్టిండియా పిలిమ్స్ ద్వారా సి.పుల్లయ్య దర్శకత్వంలో నిర్మించబడిన తెలుగు సినిమా. ఇది మైలవరం జమిందారు గారిచే స్థాపించబడిన బాలభారతీ సమాజము వారిచే ప్రదర్శింపబడుచున్న నాటకానికి అనువాదము. ఇది ఈస్ట్ ఇండియా ఫిల్మ్ కంపెనీ వారి భారీ బడ్జెట్ చిత్రం. ఇది అప్పట్లో రూ.75,000 లతో నిర్మించిన భారీ హిట్ చిత్రం ఈ చిత్రం మహా భారతం సావిత్రి,సత్యవంతుల కథ. ఈ కథ ప్రకారం కథా పాత్ర సావిత్రి (రామతిలకం), ఒక సంవత్సరం లోపె మరణించే శాపం గల రాజు అయిన సత్యవంతుని వివాహం చేసుకుంటుంది. ఆమె యమధర్మరాజు (గగ్గయ్య) ను ఒప్పించి తన భర్తను పునరజ్జీవితుని కావించే వరం సంపాదించి కాపాడుకొంటుంది.
అష్టలక్ష్ములు

హిందూ సంప్రదాయంలో లక్ష్మీదేవి సిరి సంపదల దేవత. వివిధ భాగ్యాల అధిష్టాన దేవతలుగా ఈ లక్ష్మీ దేవియే అష్టలక్ష్ములుగా పూజింపబడుతుంది. దేవాలయాలలో అష్టలక్ష్ములు ఒకే చొట అర్చింపబడడం సంప్రదాయం. ఈ అష్టలక్ష్ములు కొన్ని చోట్ల ఐశ్వర్యలక్ష్మి, సౌభాగ్యలక్ష్మి, రాజ్యలక్ష్మి, వరలక్ష్మి అనే పేర్లు ఉంటాయి. ఒక ప్రార్థన: అష్టలక్ష్మీ నమస్తుభ్యం వరదే కామరూపిణివిష్ణు వక్షఃస్థలారూఢే భక్తమోక్ష ప్రదాయినిశంఖచక్ర గదా హస్తే మహాలక్ష్మీ నమోస్తుతేజగన్మాత్రేచ మోహిన్యై మంగళం శుభమంగళం ఆదిలక్ష్మి సుమనస వందిత సుందరి మాధవి చంద్ర సహోదరి హేమమయే మునిగణ వందిత మోక్ష-ప్రదాయని మంజుల భాషిణి వేదనుతే పంకజ-వాసినీ దేవా సుపూజిత సద్గుణ వర్షిణి శాంతియుతే జయ జయ హే మధుసూధన కామినీ ఆది లక్ష్మీ సదా పాలయ మామ్ (1) ధాన్యలక్ష్మి అయి కలి కల్మష నాసినీ కామినీ వైదిక రూపిణీ వేదమయే క్షీర సముద్భవ మంగళ రూపిణి మంత్ర-నివాసిని మంత్రనుతే మంగళ దాయినీ అంబుజ వాసినీ దేవగణాశ్రిత పాదయుతే జయ జయ హే మధుసూధన కామినీ ధాన్య లక్ష్మీ సదా పాలయ మామ్ (2) ధైర్యలక్ష్మి జయ వర వర్ణిని వైష్ణవి భార్ఘవి మంత్ర స్వరూపిణి మంత్రమయే సురగణ పూజిత శీఘ్ర ఫలప్రద జ్ఞాన వికాసిని శాస్త్రానుతే భవ భయ హారిణి పాప-విమోచని సాధు జనాశ్రిత పాదయుతే జయ జయ మా హే మధుసూధన కామినీ ధైర్య లక్ష్మీస్ (పా) గజలక్ష్మి జయ జయ దుర్గతి నాసినీ కామినీ సర్వ ఫలప్రద శాస్త్రమయే రాధా గజ తుర్గ పదాది సమావృత పరిజన మండిత లోకనుతే హరి హర బ్రహ్మ సుపూజిత సేవిత తాప నివారిణి పాదయుతే జయ జయ హే మధుసూధన కామినీ గజ లక్ష్మీ రూపేణ పాలయ మామ్ (4) సంతానలక్ష్మి అయిఖగ వాహిని మోహినీ చక్రిణి రాగ-వివర్ధిని జ్ఞానమయే గుణ గాన వారధి లోక-హితైషిణి స్వరసప్త భూషిత గణనుతే సకల సురాసుర దేవ మునీశ్వర మానవ వందిత పాదయుతే జయ జయ హే మధుసూధన కామినీ సంతాన లక్ష్మీ త్వమ్ పాలయ మామ్ (5) విజయలక్ష్మి జయ కమలాసినీ సద్గతి దాయిని జ్ఞాన-వికాసిని గానమయే అనుదిన మార్చిత కుంకుమ ధూసర భూషిత వాసిత వాద్యనుతే కనకధార స్తుతి వైభవ వందిత శంకర-దేశిక మన్యపాదే జయ జయ హే మధుసూధన కామినీ విజయ లక్ష్మీ సదా పాలయ మామ్ (6) విద్యాలక్ష్మి ప్రనాథ సురేశ్వరి భారతీ భార్ఘవి శోక-వినాసినీ రత్నమయే మణిమయ భూషిత కర్ణ విభూషణ శాంతి సమావృత హాస్యముఖే నవనిధి దాయినీ కలిమల హారిణి కమిత ఫలప్రద హస్తయుతే జయ జయ హే మధుసూధన కామినీ విద్యా లక్ష్మీ సదా పాలయ మామ్ (7) ధనలక్ష్మి:- ధీమి-ధిమి ధిమ్ధిమి ధిమ్ధిమి-ధింధిమి దుమ్ధుభి నాద సుపూర్ణమయే ఘుమ-ఘుమ ఘుమఘుమ ఘుమఘుమ ఘుమఘుమ శంఖ-నినాద సువాద్యనుతే వేద పురాణీతిహాస సుపూజిత వైదికమార్గ హామినీ కామినీ మధురమార్గ ప్రదర్శయయుతే జయం (8) "అష్టలక్ష్మీ స్తోత్రం" అనేది ఒక ప్రసిద్ధ ప్రార్థన. "జయ జయహే మధుసూదన కామిని .. " అని ప్రతి శ్లోకం చివరి పాదంలోను వచ్చే ఈ శ్లోకం పలు సందర్భాలలో పాడుతారు. ఇంకా అనేక తెలుగు, సంస్కృత ప్రార్థనా గీతాలున్నాయి.
షడ్రసాలు

(ప్రస్తుతం ఈ పేజీ ఖాళీగా ఉంది)
ఆస్తిమూరెడు ఆశబారెడు

ఆస్తిమూరెడు ఆశ బారెడు, తెలుగు చలన చిత్రం,1995 జనవరి26 విడుదల . కోడి రామకృష్ణ దర్శకత్వంలో వచ్చిన ఈ చిత్రంలో శోభన్ బాబు,జయసుధ, కోడి రామకృష్ణ ముఖ్య పాత్రలు పోషించారు.సంగీతం రాజ్ కోటి సమకూర్చారు. డబ్బు సంపాదన కోసం నీతి నిజాయితీలను వదిలేసి చట్టబద్దంకాని పనులు కూడా చేయడానికి వెనుకాడని మధ్యతరగతి జీవుల నేపథ్యం ఈ కథ. సామాన్యజీతంతో ఇల్లు నడుపుతూ నిజాయితీగా చిన్న ఉద్యోగం చేసుకొనే మధ్యతరగతి వ్యక్తిగా సోభన్బాబు నటించాడు. ఆశలెక్కువగా లేకున్నా ప్రక్కవారితో పోల్చుకొని భర్తను వేదించే పాత్రలో జయసుధ నటించింది. వీళ్ళిద్దరనూ తనకనుకూలంగా మార్చుకొని ఆశపెట్టి సొభన్బాబును తనుచేసే అక్రమ వ్యాపారంలో భాగస్వామిగా మారుస్తాడు కార్ట్యూమ్ కృష్ణ. చిత్రాంతములో పోలీసులకు పట్టుబడినప్పుడు తనుతప్పుకొని సోభ్న్బాబును నేరంలో ఇరికించే ప్రయత్నంచేస్తాడు. పొరుగువాడైన కోడిరామకృష్ణ సహాయంతో బయటకొచ్చి కార్ట్యూమ్ కృష్ణ భరతంపట్టటంతో కథ సుఖాంతమవుతుంది. శోభన్ బాబు జయసుధ కోట శ్రీనివాసరావు బాబు మోహన్ కోవై సరళ వై విజయ దర్శకుడు: కోడి రామకృష్ణ సంగీతం: రాజ్ కోటి నిర్మాణ సంస్థ: మాధవీకృష్ణా మూవీస్ సాహిత్యం: శివగణేష్,వెన్నెలకంటి , డి.వర్మ, నేపథ్య గానం: ఎస్ పి బాలసుబ్రహ్మణ్యం, కె ఎస్ చిత్ర, ఎం.ఎం
ఆత్మీయులు

ఆత్మీయులు 1969లో వి. మధుసూదనరావు దర్శకత్వంలో విడుదలైన కుటుంబ కథాచిత్రం. ఇందులో అక్కినేని నాగేశ్వర రావు, వాణిశ్రీ ముఖ్యపాత్రలు పోషించారు.యద్దనపూడి సులోచనారాణి రచన చేయగా, సంగీతం సాలూరి రాజేశ్వరరావు అందించారు. జగన్నాధం (గుమ్మడి) దగ్గర పాలేరుగా పనిచేస్తున్న వీరన్న (ధూళిపాల) కు ఒక కొడుకు సూర్యం (నాగేశ్వరరావు), ఒక కూతురు సీత (చంద్రకళ). జగన్నాధం ప్రాణాల్ని రక్షించే ప్రయత్నంలో వీరన్న చనిపోతాడు. పిల్లలిద్దరూ అనాథలౌతారు. జగన్నాధం పల్లె విడిచి పట్నం వెళ్ళిపోతాడు. పిల్లల ఆలనాపాలన కోసం డబ్బు పంపించినా అది వారికి చేరదు. కష్టపడి చదివి సూర్యం యూనివర్సిటీలోనే ఫస్ట్ గా వస్తాడు. సీత ఇంటి పనులను చక్కగా తీర్చుదిద్దుతుంది. నిజాన్ని తెలిసిన జగన్నాధం ఇద్దర్నీ తన ఇంటికి తీసుకొని వస్తాడు
ఆవిడే శ్యామల

ఆవిడే శ్యామల 1999 లో కోడి రామకృష్ణ దర్శకత్వంలో విడుదలైన సినిమా. ఇందులో రమ్యకృష్ణ, ప్రకాష్ రాజ్ ముఖ్యపాత్రల్లో నటించారు. ఇది చింతవిష్టయాయా శ్యామల అనే మలయాళ సినిమాకు పునర్నిర్మాణం. మాధవపెద్ది సురేష్ చంద్ర ఈ చిత్రానికి సంగీత దర్శకత్వం వహించాడు. ఈ సినిమాను ఆర్. సీతారామరాజు పవనపుత్ర ప్రొడక్షన్స్ పతాకంపై నిర్మించాడు. కుటుంబం గురించి పట్టించుకోకుండా బలాదూర్ తిరుగుతున్న భర్తను భరిస్తూ శ్యామల అనే భార్య పడ్డ కష్టాలే ఈ సినిమా కథ. ప్రకాష్ రావు ఉపాధ్యాయుడిగా పనిచేస్తుంటాడు. అందరు ఉపాధ్యాయుల్లాగా కాకుండా పిల్లలకు డబ్బు గురించి చెబుతుంటాడు. అతను స్వతహాగా రకరకాలుగా వ్యాపారం చేసి డబ్బు బాగా సంపాదించాలనే కోరిక ఉన్నవాడు. తండ్రి అతనికి తెలియకుండానే పెళ్ళి ఏర్పాట్లు చేసేస్తాడు. శ్యామల అనే మహిళతో బలవంతంగా పెళ్ళి చేసేస్తాడు
అభిలాష (సినిమా)

ఈ సినిమా యండమూరి వీరేంద్రనాథ్ యొక్క అభిలాష నవల ఆదారంగా నిర్మింపబడిన చిత్రం. చిరంజీవి సినిమా పరిశ్రమలో హీరోగా ఎదుగుతున్న రోజులలో తీసిన ఈ సినిమా మంచి విజయాన్ని సాధించి అతని కెరీర్ మైలు రాళ్ళలో ఒకటిగా నిలిచింది. కె.యస్. రామారావు నిర్మించిన ఈ సినిమాకు కోదండరామిరెడ్డి దర్శకత్వం వహించగా ఇళయరాజా సంగీతం అందించాడు. ఐపీసీ 302 ని శిక్షాస్మృతి నుండి తొలగించడానికి ప్రయత్నిస్తూ కథానాయకుడు పడ్డ ప్రయత్నం ఈ సినిమా ప్రధాన కథాంశం. ఇదే సినిమా తమిళంలో కూడా పునర్నిర్మించారు. కొణిదెల చిరంజీవి రాధిక రావు గోపాలరావు గొల్లపూడి మారుతీరావు రాజ్యలక్ష్మి మాడా వెంకటేశ్వరరావు రాళ్ళపల్లి భీమరాజు పి.జె.శర్మ మల్లికార్జునరావు దర్శకుడు: ఎ.కోదండరామిరెడ్డి సంగీతం: ఇళయరాజా కధ: యండమూరి వీరేంద్రనాథ్ నిర్మాత: కె.ఎస్
అభినందన (సినిమా)

అభినందన 1988 లో అశోక్ కుమార్ దర్శకత్వంలో విడుదలైన ప్రేమ కథా చిత్రం. కార్తీక్, శోభన ఇందులో ప్రధాన పాత్రలు పోషించారు. ఈ చిత్రం రెండో ఉత్తమ చిత్రంతో సహా మూడు నంది పురస్కారాలు అందుకుంది. ఈ సినిమా కాదల్ గీతం అనే పేరుతో తమిళంలోకి, అభినందనే అనే పేరుతో కన్నడంలోకి అనువాదమైంది. 2005 లో హిందీలో వచ్చిన బేవాఫా చిత్రానికి ఈ కథే ఆధారం. ఇళయరాజా సంగీత దర్శకత్వం వహించిన ఈ చిత్రంలోని పాటలు బహుళ ప్రజాదరణ పొందాయి. రాణి ఒక మంచి నర్తకి కావాలనుకుంటూ ఉంటుంది. తండ్రితో కలిసి కొడైకెనాల్ లో నివసిస్తూ ఉంటుంది. రాజా మంచి చిత్రకారుడు, గాయకుడు కావాలనుకుంటూ ఉంటాడు. ఇద్దరూ ఒక సంస్థలో కలుసుకుంటారు. అభిరుచులు కలవడంతో ఒకరినొకరు ఇష్టపడతారు. దర్శకుడు: అశోక్ కుమార్ నిర్మాత: ఆర్
అభిషేకం (సినిమా)

అభిషేకం 1998 లో ఎస్. వి. కృష్ణారెడ్డి స్వీయదర్శకత్వంలో నటించిన తెలుగు సినిమా. ఇందులో ఎస్. వి. కృష్ణారెడ్డి ద్విపాత్రాభినయం చేయగా రచన, రాధిక కీలక పాత్రలు పోషించారు. విజయ్ అలియాస్ విజ్జి ధనవంతులైన దంపతులకు ఒకే కొడుకు. అతని తండ్రి అంతుచిక్కని రోగంతో చనిపోతాడు. తల్లి మనస్థిమితం కోల్పోతుంది. విజయ్ ఆమెను జాగ్రత్తగా చూసుకుంటూ మళ్ళీ మామూలు మనిషిని చేస్తాడు. పెరిగి పెద్దవాడై సంగీత కళాకారుడవుతాడు. తన తల్లిపై ఉన్న ప్రేమను సంగీతంలో కూడా చూపెడుతుంటాడు
అభిమానం (సినిమా)

అభిమానం 1960 లో సి. ఎస్. రావు దర్శకత్వంలో విడుదలైన కుటుంబ కథాచిత్రం. ఇందులో అక్కినేని నాగేశ్వరరావు, సావిత్రి ముఖ్య పాత్రల్లో నటించారు.
అడవి రాముడు

ఇది 1977లో విడుదలైన ఒక తెలుగు సినిమా. ఎన్.టి.ఆర్ - కె. రాఘవేంద్రరావు కాంబినేషన్ ల్ వచ్చిన తొలిచిత్రం. ఇది సత్యచిత్ర వారి మూడవ చిత్రం (గతంలో ఈ సంస్థ ద్వారా తాసిల్దార్ గారి అమ్మాయి, ప్రేమబంధం చిత్రాలు నిర్మితమయ్యాయి). జయప్రద - రామారావు జంటకు తొలి చిత్రం. తెలుగు సినిమాలలో కథ, కథనం, సంగీతం, స్టెప్పులు ఈ చిత్రం మొదలు పెట్టిన ఒరవడిలో చాలాకాలం సాగాయి. దర్శకుడు: కోవెలమూడి రాఘవేంద్రరావు సంగీతం: కె.వి.మహదేవన్ కధ: జంధ్యాల నిర్మాతలు: సత్యనారాయణ,సూర్యనారాయణ నిర్మాణ సంస్థ: సత్య చిత్ర గీత రచయిత: వేటూరి సుందర రామమూర్తి నేపథ్య గానం: శ్రీపతి పండితారాద్యుల బాలసుబ్రహ్మణ్యం, పులపాక సుశీల విడుదల:1977: ఏప్రిల్:28. అటవీ ప్రాతంలో నాగభూషణం, కొడుకు సత్యనారాయణతో కలిసి కలప స్మగ్లింగు, అక్రమ జంతు రవాణా వంటి వ్యాపారాలు చేస్తూ అక్కడి ప్రజల్ని దోపిడీ చేస్తుంటాడు
రాబర్ట్ కాల్డ్వెల్

బిషప్ రాబర్ట్ కాల్డ్వెల్ (1814 - 1891) ప్రఖ్యాత భాషా శాస్త్రజ్ఞుడు. ద్రవిడభాషలను (తెలుగు, తమిళము, కన్నడము, మళయాళము) అధ్యయనము చేసిన మొదటి ఐరోపా వ్యక్తి. 1856 లో ఆయన Comparative Grammar of Dravidian Languages అన్న గ్రంథము ప్రచురించాడు. ఈ భాషలు సంస్కృతము కంటే పురాతనమైనవనీ, వేరైనవనీ ఆయన ప్రతిపాదించాడు. రాబర్ట్ కాల్డ్వెల్ మే 7, 1814 సంవత్సరంలో స్కాటిష్ కుటుంబంలో జన్మించాడు. గ్లాస్గో విశ్వవిద్యాలయం నుండి పట్టభద్రుడైన తర్వాత వివిధ భాషల మధ్య పోలికలు ఆశ్చర్యాన్ని కలుగజేసేవి. 24 సంవత్సరాల వయసున్న కాల్డ్వెల్ లండన్ మిషనరీ సొసైటీ క్రింద మద్రాసు జనవరి 8, 1838 సంవత్సరంలో చేరాడు. కాల్డ్వెల్ 1844 లో ఎలిజా మౌల్ట్ (1822-99) ను వివాహం చేసుకున్నాడు. వీరికి ఏడుగురు పిల్లలు. ఎలిజా ప్రసిద్ధిచెందిన తిరువనంతపురం మిషనరీ రివరెండ్ చార్లెస్ మౌల్ట్ (1791-1858) కుమార్తె. ఈమె నలభై సంవత్సరాల పైగా భారతీయ మహిళల విద్య సాధికారత మీద పనిచేశారు. తమిళ భాషను క్షుణ్ణంగా నేర్చుకున్న తర్వాత ఇతర ద్రవిడ భాషలను శాస్త్రీయంగా పరిశోధించడం మొదలుపెట్టాడు
అదృష్టవంతుడు (1980 సినిమా)

అదృష్టవంతుడు 1980 లో విడుదులైన తెలుగు చలన చిత్రం. జి.సి శేఖర్ దర్శకత్వం వహించిన ఈ చిత్రంలో కృష్ణ, సత్యనారాయణ, శ్రీదేవి నటించగా కె. చక్రవర్తి సంగీతం అందించారు. 1.నవ్వాలి నవ్వాలి నవరాత్రిగా , రచన: వేటూరి సుందర రామమూర్తి, గానం.శ్రీపతి పండితారాద్యుల బాలసుబ్రహ్మణ్యం, పులపాక సుశీల బృందం 2.అమ్మాదొంగా నాసామి రంగా, రచన: వేటూరి, గానం.పి సుశీల, ఎస్ పి బాలసుబ్రహ్మణ్యం 3.ఇది విస్కీ ఇది బ్రాంది అదిసారా, రచన: వేటూరి, గానం.శిష్ట్లా జానకి 4.చుర చుర చూపుల సుబ్బమ్మ , రచన: వేటూరి, గానం
అదృష్టవంతుడు (1989 సినిమా)

(ప్రస్తుతం ఈ పేజీ ఖాళీగా ఉంది)
అదృష్టవతి

అదృష్టవతి 1963, డిసెంబర్ 12న విడుదలైన తెలుగు చలనచిత్రం. పి. నీలకంఠన్ దర్శకత్వం వహించిన ఈ చిత్రంలో ఎం.జి. రామచంద్రన్, ఎల్. విజయలక్ష్మి, అశోకన్, ఎం.ఆర్.రాధా నటించగా, పెండ్యాల శ్రీనివాస్ సంగీతం అందించారు.
అదృశ్య హంతకుడు

అదృశ్య హంతకుడు 1965లో విడుదలైన తెలుగు చలనచిత్రం. జి.ఆర్ పిక్చర్స్ పతాకంపై నిర్మించిన ఈ సినిమాకు ఎ.ఎస్.ఎ. స్వామి దర్శకత్వం వహించాడు. ఎస్.వి.రంగారావు, ఎస్.రాజేంద్రన్, ఎం.ఆర్.రాధ ప్రధాన తారాగణంగా రూపొందిన ఈ చిత్రానికి కె
అగ్గిరాముడు (1954 సినిమా)

అగ్గిరాముడు ఎస్.ఎం.శ్రీరాములు నాయుడు దర్శకత్వంలో ఎన్.టి.రామారావు, భానుమతి ప్రధాన పాత్రల్లో నటించిన 1954 నాటి తెలుగు చలన చిత్రం. దర్శకుడు: ఎస్. ఎం. శ్రీరాములు నాయుడు నిర్మాత, సంగీతం: ఎస్.ఎం.శ్రీరాములు నాయుడు నిర్మాణ సంస్థ: పక్షిరాజా స్టూడియోస్ గీత రచయిత: ఆచార్య ఆత్రేయ సంభాషణలు: ఆచార్య ఆత్రేయ గాయనీ గాయకులు: పాలువాయి భానుమతి, ఎ.ఎం.రాజా , టేకు అనసూయ ,మాధవపెద్ది సత్యం, రాధాజయలక్ష్మి, పెరియా నాయకీ, జయలక్ష్మి విడుదల:05:08:1954
ద్వాదశాదిత్యులు

హిందూ పురాణాలలో "అదితి", కశ్యపుని యొక్క 12 మంది పుత్రులను ద్వాదశాదిత్యులు అంటారు. సంవత్సరంలోని పన్నెండు నెలల కాలంలో సూర్యుడు ఉండే స్థితులను బట్టి ద్వాదశాదిత్యుల పేర్లతో వర్ణించారు: మహాభాగవతం 12వ స్కంధం చివరిలో ద్వాదశాదిత్యుల వర్ణ ఉంది. ఒక్కొక్క నెలలో సూర్య భగవానుడు ఆయా ఆదిత్యుని నామంతో ఆరాధింపబడుతుంటాడు. ఆదిత్యుని వెంట ఆరుగురు పరిజనులు ఉంటారు. వాఱు కూడా మాసాన్ని బట్టి మారుతుంటారు. ఇంకా భాగవతంలో శౌనకుడు సూతునకిలా చెప్పాడు - ఈ పన్నెండుగురు ఆదిత్యులును విష్ణువుయొక్క సూర్యరూప విభూతులు. సూర్యుని వెంబడించేవారిలో ఋషులు వేదత్రయాన్ని చదువుతుంటారు. గంధర్వులు గానాన్ని చేస్తుంటారు. అప్సరసలు నాట్యం చేస్తుంటారు. నాగులు సూర్య రథాన్ని చుట్టుముట్టి ఉంటారు. యక్షులు రథయోజన చేస్తారు. రాక్షసులు రథాన్ని వెనుకనైపునుండి తోస్తుంటారు